امرتسر ریل حادثہ 2018ء

19 اکتوبر 2018ء کو بھارتی پنجاب کے شہر امرتسر کے قریب جوڑا پھاٹک کے ریلوے ٹریک پر دسہرے کے تہوار کے موقع پر راون کا پتلا جلایا جا رہا تھا اور لوگ بڑی تعداد میں پٹڑی پر بھی بیٹھے ہوئے تھے کہ تیز رفتار ٹرین آ گئی۔ حادثہ شام کے وقت ہوا اور کم از کم 60 افراد ہلاک اور 100 سے زائد زخمی ہوئے۔

 متاثرین 
ایک سرکاری عہدے دار نے رپورٹروں کو بتایا کہ منتخب شدہ عہدے داروں نے کم از کم 59 افراد کی ہلاکتوں کی تصدیق کی اور 19 اکتوبر کی شام کو کچھ 30 لاشیں حادثہ کی جگہ سے اٹھائی گئی تھیں۔ ایک اور نے بتایا کہ 50 لاشیں ملیں اور کم از کم 50 افراد کو قریبی ہسپتال میں داخل کیا جا چکا تھا۔ ٹرین کی تیز رفتار ٹکر سے کئی متاثرین کے ٹکڑے ٹکڑے یا کچھ حصہ کٹ گئے، جس کی وجہ سے لاشوں کی شناخت بروقت نہ ہو سکی۔

ایک مقامی عہدے دار نے کہا کہ زیادہ تر متاثرین یہاں کام کرنے کے لیے نقل مکانی کر کے آئے ہوئے تھے اور ان کے خاندانون کا تعلق اتر پردیش اور بہار کی ریاستوں سے ہے۔ جن کی شناخت ہو گئی ان کا شیتلا ماتا مندر، پٹنہ میں انتم سنسکار کر دیا گیا، جبکہ کچھ کو ان کے آبائی علاقوں میں واپس بھیج دیا گیا۔

 ریلوے 
وزیر ریلوے پیوش گوئل حادثہ کے وقت امریکا کے دورے پر تھے، انھوں نے بھارت اپنی فوری واپسی کا اعلان کیا۔ جالندھر اور امرتسر کی درمیانی ریل کو روک دیا گیا اور حادثے کے ایک دن کے بعد 37 ٹرینیں منسوخ کر دی گئیں۔

وزیر مملکت برائے ریلوے منوج سنہا کا کہنا تھا کہ ریلوے انتظامیہ کو تقریب کا مقام یا وقت کے متعلق آگاہ نہیں کیا گیا۔

 ڈائیور 
پنجاب پولیس اور ریلوے پولیس نے لدھیانہ ریلوے اسٹیشن میں ٹرین کے ڈرائیور کو حراست میں رکھا۔ ڈرائیور نے عہدے داروں کو کہا کہ اسے گرین سگنل ملا تھا اور اسے اس بات کا اندازہ نہیں تھا کہ وہاں ٹریکوں پر کئی سو افراد کھڑے ہیں۔

 حوالہ جات 

زمرہ:2018ء میں بھارت میں آفات
زمرہ:2018ء میں ریلوے حادثات
زمرہ:امرتسر میں نقل و حمل
زمرہ:بھارت ریلوے کی شمولیت والے حادثات اور واقعات
زمرہ:فلم شدہ حادثاتی اموات
زمرہ:صفحات مع گراف
زمرہ:اکتوبر 2018ء کی سرگرمیاں
زمرہ:بھارت میں ریلوے حادثات اور واقعات
زمرہ:2018ء میں آفات
زمرہ:پنجاب (بھارت)
زمرہ:حادثات